2021 m. A lyga

**2021 m. A lyga** (dėl sponsorystės dar vadinta ***Optibet A lyga***) – 103-asis Lietuvos futbolo čempionatas, vykęs 2021 m. kovą–lapkritį. Tai buvo 21-asis A lygos sezonas ir 33-asis Lietuvos futbolo čempionatas nuo 1990 m. Po ketverių metų pertraukos atsirado lygos generalinis rėmėjas – lažybų įmonė „Optibet“, dėl to čempionatas pavadintas Optibet A lyga. Pirmosios rungtynės buvo sužaistos 2021 m. kovo 5 d., pirmenybės baigėsi 2021 m. lapkričio mėn. Visose rungtynėse naudoti „Nike Flight“ kamuoliai.

## Pasirengimas
### Pokyčiai prieš sezono pradžią

2020 m. lapkričio 25 d. įvyko Lietuvos futbolo A lygos valdybos nuotolinis susirinkimas. Jo metu buvo aptartas pasibaigęs 2020 m. sezonas ir apsvarstytas būsimasis sezonas. Jame buvo planuojama, kad 2021 m. A lygoje dalyvaus 10 komandų, bus keturių ratų formatas. Prie 6 A lygos klubų, kurie žaidė 2020 m. A lygoje, turėjo prisijungti keturios sportiniu principu šią galimybę iškovojusios ekipos – Kėdainių „Nevėžis“, Kauno „Hegelmann Litauen“, „Jonava“ ir Telšių „Džiugas“. Jeigu vienai iš komandų kiltų problemų dėl licencijavimosi, į A lygą galėjo bandyti licencijuotis tarp 5-os ir 8-os vietų Pirmoje lygoje užėmusios komandos.

Licencijavimosi proceso metu FK Jonavai licencija nebuvo suteikta net ir po apeliacijos ir po prašymo dalyvauti išimties tvarka. Viena pagrindinių priežasčių kurias LFF įvardino dėl ko A lygos licencija klubui nebuvo suteikta buvo sutartų rungtynių problema. Po praėjusio sezono pabaigos FK Jonavai buvo iškelti sutartų rungtynių kaltinimai, kurie buvo perduoti teisėsaugai. Kai kurie kaltinimai buvo atmesti, tačiau dėl trijų galimai sutartų rungtynių buvo pritaikytos nuobaudos klubui bei trims žaidėjams. FK Jonava apeliavo, tačiau licencijavimosi į A lygą metu kaltinimai galiojo. LFF taip pat pranešė kad raštu įspėjo FK Jonava vadovus apie naujojo klubo trenerio Dragano Džurdževičiaus praeitį Tailande, kur jo vadovaujamas klubas buvo kaltinamas sutartų rungtynių organizavimu.
Tokiu būdu, likus mažiau nei porai savaičių iki sezono starto, paskutinę, dešimtąją, vietą A lygoje užėmė Alytaus DFK „Dainava“. Kadangi vieta suteikta išimties tvarka, komanda sezoną pradeda su -3 taškų „deficitu“.

### COVID-19 pandemija

Vos spėjus užbaigti 2020 m. A lygos sezoną,  Lietuvoje vėl buvo įvestas COVID-19 karantinas, kuris kelis kartus buvo pratęstas. Vasario pradžioje, LFF svarstant pirmenybių kalendorių, karantinas galiojo iki vasario 28 d.

Čempionato pradžioje rungtynės vyko be žiūrovų. Vyriausybės pasiūlymu, rungtynes galėjo stebėti 100 žiūrovų, kai užkrėtimų skaičiaus rodiklis šimtui tūkstančių gyventojų per 14 dienų bus mažesnis nei 50 COVID-19 atvejų. Rungtynes galėjo stebėti 200 žiūrovų, kai šis rodiklis bus ne daugiau nei 25 COVID-19 atvejai. Vasario 4 d. šis rodiklis buvo 395,3.

Artėjant čempionato pradžiai, numatytai , klubai atliko privalomus COVID-19 mėginius. Trys klubai pranešė kad žaidėjų tarpe yra užkrėtimų, ir rungtynes teks atidėti. FK Žalgirio sudėtyje buvo 7 teigiami COVID-19 atvejai, FK Panevėžys – 6, FK Riteriai skaičiaus ir pradžių neskelbė, o vėliau buvo paviešinta kad 19 klubo žaidėjų bei kitų narių mėginiai buvo teigiami.

LR Vyriausybė nuo balandžio 19 d. leido rengti sporto renginius, kuriuose, neįskaičiuojant sportininkų ir aptarnaujančio personalo, galės dalyvauti ne daugiau negu 150 žiūrovų. Nuo XVI turo – gegužės 27 d. leistinas žiūrovų skaičius buvo padidintas iki 300.

Greituoju testu nustačius 3 užkrėtimus „Džiugo“ klube,  rungtynės su DFK Dainava buvo atidėtos, o treniruotės sustabdytos. Atlikus PGR testą visiems klubo nariams užkrėtimų nebuvo nustatyta, ir klubas grįžo į treniruotes.

Nuo  buvo įvesti nauji apribojimai sporto renginių žiūrovams atvirose erdvėse. Rungtynių šeimininkai privalėjo nuspręsti ar vykdyti rungtynes stadionuose su <500 asmenų nereikalaujant galimybių paso, ar priimti sirgalius tik su galimybių pasais neribojant žiūrovų skaičiaus tribūnose.

 rungtynės tarp FK Banga ir FK Nevėžis buvo atidėtos dėl galimo COVID-19 židinio FK Nevėžio komandoje.

### Licencijavimas

#### Pareiškėjai

Kvietimas licencijuotis paskelbtas 2020 m. lapkričio 12 d., duodant laiko iki gruodžio 1 d. Gruodžio 2 d. LFF paskelbė, kad gavo 12 klubų paraiškas dalyvauti A lygos licencijavimo procese. Praėjusio sezono A lygos dalyviai:
: FK „Žalgiris“ (Vilnius), FK „Sūduva“ (Marijampolė), FK „Kauno Žalgiris“ (Kaunas), FK „Banga“ (Gargždai), FK „Panevėžys“ (Panevėžys), FK „Riteriai“ (Vilnius)
Pirmąsias keturias vietas pernai metų I lygos pirmenybėse užėmusios komandos:
: FK „Nevėžis“ (Kėdainiai), FC „Hegelmann Litauen“ (Kaunas), FK „Jonava“ (Jonava), FC „Džiugas“ (Telšiai)
Kitos pernai metų I lygos pirmenybėse dalyvavusios komandos:
: FA „Šiauliai“ (Šiauliai), DFK „Dainava“ (Alytus)

#### Gavėjai

FA Šiauliai dalininkai susirinkime, vykusiame gruodžio 15 d. nutarė kad klubas 2021 m. žais I lygoje, net jei ir gautų A lygos licenciją. LFF Licencijavimo komitetas vasario 3 d. iškart išdavė A lygos licencijas 8 klubams. „Džiugas“ gavo licenciją  po apeliacijos, „Jonava“ ir po apeliacijos licencijos negavo. „Dainava“ apeliacijos nepateikė. Klubai galėjo pateikti prašymą dalyvauti išimties tvarka, galutinis sprendimas turėjo būti priimtas vasario 19 d.

Sportiniu principu iškovojusi vietą A lygoje „Jonava“ iškart pateikė prašymą dalyvauti išimties tvarka. Vasario 18 d. dalyvauti išimties tvarka buvo pakviesta šeštąją vietą pernai metų I lygos pirmenybėse užėmusi DFK Dainava. Abu klubai turėjo paruošti ir pateikti papildomą dokumentaciją iki vasario 22 d. Posėdis vyko vasario 22 d. vakare, o balsavimas vasario 23 d. Balsų dauguma vieta A lygoje buvo paskirta DFK Dainavai. Čempionato pradžia numatyta kovo 5 d.

## Komandos

Dalyvavo 10 komandų iš 9 vietovių – Alytaus (1), Gargždų (1), Kauno miesto (1), Kauno rajono (1), Kėdainių (1), Marijampolės (1), Panevėžio (1), Telšių (1), Vilniaus (2). Didžiausią biudžetą turėjo Vilniaus „Žalgiris“.

### Sudėtys

### Treneriai

Trenečių pokyčiai:
* FK Panevėžio trenerių štabe  prie UEFA Pro licencijos neturinčio João Luís Martins prisijungė kitas UEFA A licenciją turintis portugalas Luís Olim.
* 2021 m. sausio 2 d. FC Hegelmann Litauen treneriu paskyrė Andrių Skerlą. Iki šiol trenerio pareigas užėmęs Artūras Romaška užėmė vartininkų trenerio postą.
* 2021 m. sausio 3 d. FK Sūduva vyr. treneriu paskyrė Víctor Basadre. Iki praėjusio sezono pabaigos komandą treniravo Saulius Širmelis.
* Vilniaus „Žalgirį“ šiame sezone treniruos Vladimir Čeburin, sausio 11 d. pasirašyta sutartis metams su galimybe ją pratęsti. Praėjusiame sezone klubą treniravo Aliaksej Baga.
* FK Riteriai ilgai nepatvirtino ir nepaneigė ar Tommi Pikkarainen treniruos komandą šiame sezone. Galiausiai, vasario 8 d. buvo paskirtas naujas treneris Siargej Gurenka.
* FC Hegelmann Litauen nuo sezono pradžios vyr. treneriu paskyrė Andrių Skerlą. A.Skerla perėmė pareigas iš Artūro Ramoškos, kuris tapo vartininkų treneriu.
* 2021 m. balandžio 12 d. DFK Dainava pranešė kad Fabio Mazzone laikinai išvyksta dėl asmeninių priežasčių, komandą laikinai treniruos asistentai Povilas Baliukonis ir Nerijus Bartkevičius. Kitą savaitę F.Mazzone oficialiai pranešė kad negrįš, bei paminėjo kad sprendimą palikti klubą visdėlto priėmė balandžio 12 d., po pralaimėjimo FK Panevėžiui. Balandžio 21 d. naujuoju DFK Dainava vyr. treneriu tapo Tomas Ražanauskas.
*  FK Nevėžis, po 12 pralaimėjimų iš eilės, nutraukė sutartį su Vitaliju Stankevičiu abipusiu šalių susitarimu Laikinuoju treneriu paskirtas Darius Gvildys.
*  baigėsi FK Riteriai sutartis su Siargej Gurenka. Sutartis nebuvo pratęsta. Laikinuoju treneriu  buvo paskirtas Valdas Trakys.
*  FK Bangai nukritus lentelėje į 9-ą vietą buvo atleistas Tomas Tamošauskas. Naujuoju treneriu paskirtas David Afonso.
*  FK Riteriai vyr. treneriu paskyrė Miguel Moreira. Sutartis galiojo iki sezono pabaigos, ir pratęsta nebuvo.
* Sezonui pasibaigus baigėsi João Luís Martins kontraktas su FK Panevėžys. João siejamas su sugrįžimu į CS Marítimo Madeira, o Panevėžio trenerio vietą užims Valdas Urbonas.

### Stadionai

## Rezultatai

Čempionatas vyko 4 ratų sistema, dvi paskutinės komandos turėjo iškristi Pirmą lygą. „Dainava“ pradėjo sezoną su -3 taškų bauda, pritaikyta dėl to kad A lygos licencija išduota išimties tvarka. Po 35 turo rungtynių tarp Žalgirio ir Panevėžio, Žalgiris tapo nebepavejamu ir užsitikrinio čempiono titulą. Žalgiris taip pat iškovojo LFF taurę, tokiu būdu vėl laimėdamas „dublį“ po 5 metų pertraukos.

Kaip ir 2020 m., rungtynėse buvo galima daryti 5 keitimus. Komanda galėjo registruoti ne daugiau nei 5 žaidėjus, kurie yra ne ES piliečiai, o vienu metu aikštėje galėjo žaisti ne daugiau kaip 4 ne ES piliečiai. Pavasario žaidėjų perėjimų langas numatytas sausio 12 d. – kovo 12 d., o vasaros – birželio 20 d. – liepos 19 d.

Sezono pradžioje, visų 10 A lygos klubų žaidėjų bendra rinkos vertė buvo įvertinta EUR 26 mln. Vidutinė vieno A lygos žaidėjo vertė buvo EUR 105 tūkst. Vertingiausias lygos žaidėjas – Francis Kyeremeh buvo vertinamas EUR 700 tūkst. A lygoje buvo registruoti 248 žaidėjai, tarpe jų – 89 (35,9%) užsieniečiai. Daugiausia užsieniečių – 12 iš Brazilijos. Žaidėjų amžiaus vidurkis – 24,7 m. Jauniausias žaidėjas žaidęs aikštėje – Matas Miškinis, 15 metų 4 mėnesių ir 23 dienų amžiaus, vyriausias – Saulius Mikoliūnas, 37 m. Ilgiausiai tame pačiame klube žaidžiantis žaidėjas – Deividas Mikelionis, 8 metai Kauno Žalgiryje.

Milen Gamakov debiutavo FK Žalgirio komandoje , ir po 59 minučių užsidirbo raudoną kortelę. Tai antra greičiausia debiutanto raudona kortelė A lygos istorijoje.

Sezono pabaigoje portalas sportas.lt ir paskyra „Sveiks valio“ organizavo A lygos žaidėjų apklausą. Buvo sulaukta 81 atsakymo. „Nešvariausio žaidėjo“ nominaciją laimėjo Nemanja Ljubisavljević. Nedrausmingiausia komanda buvo Džiugas – 88 geltonos ir 3 raudonos kortelės. Drausmingiausia – Hegelmann Litauen – 61 geltonos ir 2 raudonos kortelės.

Duomenys pasibaigus sezonui:*
* Įvarčių: 493
* „Het-trikų“ (*Hat-trick''): 1
* Vidutiniškai įvarčių per rungtynes: 2,74
* Geltonos kortelės: 729
* Raudonos kortelės: 29
* Paskirti 11 m baudiniai: 59
* Realizuoti 11 m baudiniai: 46
* Žiūrovų: 43 167
* Vidutiniškai žiūrovų per rungtynes: 240

Keturi žaidėjai žaidė visose 36 rungtynėse: Ignas Plūkas, Tomas Rakašius, Choco ir Saïd Hamulic.

2021 m. spalio 17 d. elektroniniu paštu buvo gautas anonimiškas pranešimas apie dviejų FK Banga žaidėjų įtartiną žaidimą ir galimas manipuliacijas bei sutartas rungtynes. LFF nedelsiant pradėjo tyrimą ir pranešė policijai. Klubas išplatino pranešimą kad „Tiek klubas, tiek jame žaidžiantys futbolininkai yra už sąžiningą žaidimą“. Tolesnių veiksmų nebuvo.

### Galutinė lentelė

|}
* „Banga“ ir „Džiugas“ surinko po vienodai taškų, aukštesnę vietą užėmė „Banga“ tarpusavio rungtynių rezultatų pagrindu: 2-1, 1-1, 1-0, 1-1.

### Rungtynės
* Visos 2021 m. A lygos rungtynės

### Geriausi treneriai

Tradiciškai kas mėnesį renkamas geriausias treneris, renkamas futbolo ekspertų ir žurnalistų. Šiais metais balsavime per TV3.lt platformą taip pat galėjo dalyvauti ir futbolo gerbėjai.

### Geriausi žaidėjai

Tradiciškai, kas mėnesį renkamas geriausias A lygos žaidėjas bei geriausias jaunasis žaidėjas, renkamas futbolo ekspertų ir žurnalistų. Šiais metais balsavime per TV3.lt platformą taip pat galėjo dalyvauti ir futbolo sirgaliai.

### Snaiperiai

Duomenys sezonui pasibaigus:

3 įvarčiai per rungtynes:

### Simbolinė rinktinė

Sezono pabaigoje buvo išrinkta 11 žaidėjų A lygos simbolinė rinktinė: Ignas Plūkas („Hegelmann“), Markas Beneta („Sūduva“), Nemanja Ljubisavljevic („Žalgiris“), Dominykas Barauskas („Riteriai“), Egidijus Vaitkūnas („Kauno Žalgiris“), Nicolas Gorobsov („Sūduva“), Hugo Videmont („Žalgiris“), Marko Pavlovski („Riteriai“), Said Hamulic („Dainava“), Simonas Urbys („Banga“), Nauris Petkevičius („Hegelmann“), treneris Andrius Skerla („Hegelmann“).

## Šaltiniai

## Nuorodos
* Lietuvosfutbolas.lt (2022-01-23)
* Lithuania 2021 (Rsssf.com)
* Lithuania 2021-2030 (Claudionicoletti.eu)
* Optibet A Lyga 2021 (Foot.dk)